Норматив UN R129 гласи, че децата трябва да пътуват в столче в посока обратна на движението, докато не навършат 15-месечна възраст и ръст от 76 см. Въпреки това, като се има предвид текущото състояние на технологията за обезопасяване на деца, ние препоръчваме да оставите столчето в посока обратна на движението, докато детето навърши четири години или възможно най-дълго. Причината за това е следната: В началото на живота си децата обикновено имат относително слаби мускули на врата и големи глави спрямо останалата част от тялото си. Колкото повече порастват, толкова по-силни стават тези мускули, а несъразмерността между главата и тялото се изравнява. Въпреки това, в случай на катастрофа в ранните години на развитие, тези два фактора могат да довесат до голяма травма във врата, което прави автомобилните катастрофи статистически по-опасни за тази възрастова група. Ето защо лекари, изследователите на инциденти и потребителски и здравни организации препоръчват транспортирането на бебета и малки деца в столчета в посока обратна на движението, колкото е възможно по-дълго и поне до 4-годишна възраст. Когато това се спазва, силите на удара се разпределят равномерно върху голямата площ на корпуса на столчето. Така натоварването върху врата, главата и гръдния кош е значително намалено, намалявайки риска от травма в сравнение със същото столче за кола обърнато по посока на движение.